b'\n_START_ARTICLE_\nKrasnojarsk\n_START_SECTION_\nV\xc3\xa4est\xc3\xb6\n_START_PARAGRAPH_\nKrasnojarskin v\xc3\xa4kiluku on noin miljoona, ja se on Siperian suurimpia kaupunkeja. V\xc3\xa4kiluku on kasvanut my\xc3\xb6s 2000-luvulla. Vuoden 2010 v\xc3\xa4est\xc3\xb6nlaskennassa Krasnojarskin kaupunkipiirikunnan asukasluku oli 974\xc2\xa0591, josta 973\xc2\xa0826 asui varsinaisessa Krasnojarskin kaupungissa ja 765 kaupunkipiirikunnan maaseutualueilla. Kaupunki saavutti miljoonan asukkaan rajan 6. huhtikuuta 2012.\n_START_SECTION_\nLiikenne\n_START_PARAGRAPH_\nKrasnojarskin rautatieasema on t\xc3\xa4rke\xc3\xa4 asema Siperian radalla, runsas 4\xc2\xa0050 kilometri\xc3\xa4 Moskovasta it\xc3\xa4\xc3\xa4n. Kaupungissa on my\xc3\xb6s jokisatama, ja sen l\xc3\xa4heisyydess\xc3\xa4 sijaitsee Jemeljanovon lentoasema. Kaupungissa on rakenteilla metro.\n_START_SECTION_\nKirkolliset olot\n_START_PARAGRAPH_\nKrasnojarskissa on Inkerin kirkon Siperian rovastikuntaan kuuluva seurakunta.'